जकार्ता। भारत के पुरुष एकल खिलाड़ी एचएस प्रणॉय ने बेहतरीन प्रदर्शन करते हुए मंगलवार को चीन के दिग्गज खिलाड़ी लिन डेन को हराते हुए इंडोनेशिया ओपन बैडमिंटन टूर्नामेंट के दूसरे दौर में प्रवेश किया। प्रणॉय के अलावा समीर वर्मा भी अपना पहला मैच जीतने में सफल रहे। प्रणॉय ने दुनिया के बेहतरीन खिलाडिय़ों में शुमार डेन को 21-15, 9-21, 21-14 से मात देकर अगले दौर में प्रवेश किया जहां अब उनका सामना चीनी ताइपे के जु वेई वांग से होगा।